OpenLLM-France/wikimedia huggingface dataset:
# Baroien Gurutzada

Baroien Gurutzada (1239 - 1241) Ekialde Hurbila asaldatu zuen kanpaina bat baino gerra diplomatikoa izan zen.
Seigarren Gurutzada eta gero, Frederiko II.a Germaniako Erromatar Inperio Santukoak Jerusalem babesik gabe utzi zuenez, Gregorio IX.a aita santuak hala eskatuta, 1238tik aurrera Tibalt I.a Nafarroakoak Lur Santua askatzeko gurutzada antolatu zuen. Nafarroako, Champagneko eta Frantziako nobleek osatutako 1500 zaldunen gudarostea Palestinara iritsi zen 1239ko irailaren 1ean, Akrera hain zuzen ere. Axkelonera mugitu eta Tibaltek bertan gaztelu bat eraikitzeko agindua eman zuen. Bi gudu txikiak izan zituen. Lehenengoan garaipena lortu zuen, baina musulmanen aurkako bigarren guduan, Gazan, urriaren 13an, gurutzatuek porrot handia jasan zuten. Hala eta guztiz ere, Tibaltek Damasko eta Egiptoko aiubtarrekin negoziatu zuen. Horrela siriarrekin akordioa lortu zuen egiptoarren aurka. Akordioaren ondorioz, Jerusalemgo Erresumak Jerusalem bera, Betleem, Nazaret, Galilea gehiena eta hainbat tenplarioen gaztelu, tartean Belfort eta Safed, irabazi zituen. Egiptoarrekin tregoa bat ere negoziatu zuen. Orduko iturri batzuen arabera, Jordan ibaia eta Mediterraneo arteko lur guztiak gurutzatuen eskuetan geratu ziren.
Lehenengo Gurutzadaren ondoren arrakastatsuena zen Gurutzada honen arrakastaren zein zatia zen Tibaltena zaila da esatea. 1240ko irailean Palestinatik itzuli zen, hasierako indarra pixkanaka gurutzatuen arteko eztabaidetan galdu zelako.
Henrike III.a Ingalaterrakoaren anaia zen Rikardo Cornwallekoa laster iritsi zen Lur Santura Nafarroako erregea ordezkatzeko. Ostalariek egiptiarren alde egin zuten eta tenplarioek, berriz, siriarren alde. Ingelesak Hugo IV.a Borgoinakoaren alde egin baina lana bukatu gabe 1241eko maiatzaren 3an Europara itzuli zen.

## Erreferentziak

* ↑ Runciman, Steven. (1995). Geschichte der Kreuzzüge. München: C. H. Beck ISBN 3-406-39960-6..
* ↑ Setton, Kenneth M. (ed.). (1969). A History of the Crusades. II — The Later Crusades Milwaukee,: University of Wisconsin Press, 1189 – 1311 or..
* ↑ Catholic Encyclopedia. (1913). Thibaut de Champagne. New York: Robert Appleton Company.
* ↑ Tyerman, Christopher. (2006). God's War: A New History of the Crusades. Penguin Group, 767 or. ISBN 978-0-674-02387-1..
* ↑ Richard. The Crusades. p. 325.
* ↑ Jackson, Peter. (1987). «The Crusades of 1239–1241 and their Aftermath» Bulletin of the School of Oriental and African Studies (50): 32–60. ISSN 0041-977x..

## Kanpo estekak

* Datuak: Q1788485
# Barolo (Cuneo)

Barolo Italiako udalerri bat da. Cuneoko probintzian kokatuta dago, Piemonte eskualdean. 638 biztanle ditu, 5,69 kilometro koadroko azaleran banatuta.

## Mugakideak

Barolok honako udalerri hauekin egiten du muga:
Castiglione Falletto La Morra Monforte d'Alba Narzole Novello

## Kanpo estekak

* Datuak: Q18356
* Multimedia: Barolo (Italy) / Q18356
# Barolo (argipena)

Barolo izan daiteke:
* Barolo, Italiako udalerria, Cuneoko probintzian, Piemonte eskualdean.
* Barolo, Italiako Piemonte eskualdeko ardo gorri mota.
* Joane Barolo, Jose Inazio Basterretxea idazleak Falo zantarra liburua sinatzeko erabili zuen izengoitia.
# Barolo jauregia

Barolo jauregia, baita Barolo Pasabidea eta Barolo Galeria deitua ere, Argentinako Buenos Aires hiriburuan dagoen bulego eraikin bat da, Mayo etorbidean eta Monserrat auzoan.
1923an Mario Palanti italiar arkitektoak diseinatu eta eraikiarazi zuen, Luigi Baroloren jabetzakoa da.
* Datuak: Q571763
* Multimedia: Palacio Barolo / Q571763
# Baroja

Baroja izenak hainbat adiera ditu:

## Toponimoak
### Euskal Herrian
#### Populazioak

* Baroja, Arabako herria, Urizaharra udalerrian.

#### Geltokiak, parkeak, pasealekuak eta plazak

* Julio Caro Baroja plaza, Donostiako plaza.
* Pío Baroja geltokia, Bilboko tranbia geltokia.
* Pío Baroja plaza, Bilboko plaza.
* Pío Baroja pasealekua, Donostiako pasealekua.
* Serafin Baroja parkea, Donostiako parkea.

## Abizenak

* Baroja, Arabako abizena.
* Martinez de Baroja (abizena), Arabako abizen konposatua.

## Pertsonak

* Serafin Baroja Zornotza (1840-1912), Donostian jaiotako ingeniari eta idazlea, Ricardo, Pío eta Carmen Barojaren aita.
* Ricardo Baroja Nessi (1871-1953), Huelvan jaiotako margolaria, Serafinen semea.
* Pío Ynocencio Baroja Nessi (1872-1956), donostiar eleberrigilea, Serafinen semea.
* Carmen Baroja Nessi (1883-1950), Iruñean jaiotako idazle eta etnologoa, Serafinen alaba.
* Julio Caro Baroja (1914-1995), Madrilen jaiotako antropologo eta historialaria, Carmenen semea.
* Pio Caro Baroja (1928-2015), madrildar zinemagile eta idazlea, Carmenen semea.
* Carmelo Barrio Baroja (1960-), Gasteizen jaiotako politikaria.
* José Luis Baroja Galan (1970-), gasteiztar futbolari ohia.
* José Baroja (1983-), Txileko idazlea.

## Beste batzuk
### Eskulturak

* Barojaren oroimenez, Nestor Basterretxearen eskultura.
* Pío Barojaren irudia, Victorio Machoren eskultura.

### Idatziak

* Altzateko jaun-en kontu zaharra, Pío Barojaren eleberria.
* Baroja & Yo, liburuxka bilduma.
* Jakintzaren arbola, Pío Barojaren eleberria.
* Leizea, Pío Barojaren ipuina.
* Maritxu, Pío Barojaren ipuina.
* Urtubiko dama, Pío Barojaren ipuina.
* Xanti Andiaren kezkak, Pío Barojaren eleberria.
* Zalakain abenturazalea, Pío Barojaren eleberria.

## Kanpo estekak

* Datuak: Q2886446
# Barojaren oroimenez (eskultura)

    Artikulu hau Nestor Basterretxearen eskulturari buruzkoa da; beste esanahietarako, ikus «Baroja».
Barojaren Oroimenez Nestor Basterretxea eskultoreak Pio Barojaren omenez 1971an sortutako eskultura bat da, Grisez margotutako txapaz eginiko bloke horizontala sei metro luze da eta Donostian dago Antigua auzoko Pio Baroja pasealekuan. Burdinezkoa da eta aluminioz estalita dago. Nestor Basterretxeak eskultura honekin Donostiako Eskultura Bienala irabazi zuen 1972an. Hasiera batean Trinitate Plazan jarri zuten, baina kokapena egilearen gustukoa ez zenez, egun dagoen tokira lekualdatu zuten.

## Erreferentziak

* ↑ Bestelako begiradak. Donostiako eskulturak Donostia turismo

## Kanpo estekak

* Datuak: Q28653694
# Baroja & Yo bilduma

    Artikulu hau liburuxka bildumari buruzkoa da; beste esanahietarako, ikus «Baroja».
Baroja & Yo bilduma Iruñeako Ipso Ediciones 2017an martxan jarri zuen liburuxka bilduma izan zen. Bilduma horretan idazle, kritikari eta irakasle ezagunek Barojari buruzko ideiak eta sentimenduak adierazten zituzten, azken finean liburu bakoitzaren oinarria autobiografikoa izan behar zen. Egileek argitaletxearen burua den Joaquín Ciáurrizek lanak idazteko enkargua jaso zuten. Testu guztiak, Bernardo Atxagarena izan ezin, gaztelaniaz agertu ziren. Bilduma 2019an amaitu zen. Argazkiak Pedro Pegenauterenak ziren. Proiektuak Nafarroako Gobernuaren laguntza izan zuen.

## Egileak eta liburuak

* Soledad Puértolas (Zaragoza, 1947): Lúcida melancolía.
* Luis Antonio de Villena (Madril, 1951): Un anarquista de derechas.
* Ascensión Rivas Hernández (Salamanca, 1963): Mujeres barojianas.
* Antonio Castellote (Teruel, 1965): La boina del viajero.
* Eduardo Laporte (Iruñea, 1979): Barojiano y todo lo contrario.
* Sergio del Molino (Madril, 1979): En el País del Bidasoa.
* Daniel Ramírez García-Mina (Iruñea, 1992): La otra vuelta del camino.
* Jon Juaristi (Bilbo, 1951): Los pequeños mundos.
* David Jiménez Torres (Madril, 1986): El país de la niebla.
* Raúl Guerra Garrido (Madril, 1935): Un morroi chino con un higo en la coleta.
* Justo Serna (Valentzia, 1959): El lector impertinente.
* Bernardo Atxaga (Asteasu, 1951) - Joxemari Iturralde (Tolosa, 1951): Órdado - Hor dago. Liburu honetan Atxagaren testu hau agertzen da: "Barojaren begirada Gautier-ena baino hobea zen", Asun Garikanok euskaratuta.
* Mariano Zabía (Madril, 1949): La sensación de lo ético.
* Amparo Hurtado (Valentzia, 1945): Hermana querida - Arreba maitea.
* Giovanna Fiordaliso (Livorno, 1971): En el mar de la ficción.
* Manuel Hidalgo (Iruñea, 1953): Del balneario al monasterio.
* José Martínez Ferreira (Madril, 1970): El pelícano llegó al puerto.
* Mónica González Pereira (Pontevedra, 1983): A la luz de sus candilejas.
* Iñaki Ezkerra (Bilbo, 1957): La voz de la intemperie.
* Eduardo Mendoza (Bartzelona, 1943): Por qué nos quisimos tanto.
* Juan Pedro Quiñonero (Totana, Murtzia. 1946): El niño, las sirenas y el tesoro.
* Javier Goñi Imízcoz (Zaragoza, 1952): A contrapelo.
* María Bueno Martínez (Sillar Baja-Diezma, Granada, 1967): Un vasco en la corte nazarí.
* Andrés Trapiello (Manzaneda de Torío. León, 1953): Un poco de compañia.
* Francisco Javier González Martín (Madril, 1961): Un pensador entre fronteras.
* Carmen Caro (Madril, 1962): El grito del capitán Chimista.

## Kutxa

Bilduma osoa gordetzeko kutxa berezi bat sortu zuen argitaletxeak.

## Erreferentziak

* ↑ https://elcultural.com/Volver-a-Baroja-como-quien-vuelve-a-casa
* ↑ http://ipsoediciones.com/tienda/

## Kanpo estekak

* (Gaztelaniaz):Bildumaren webgunea.
* (Gaztelaniaz):Bildumaren aurkezpena Zenda webgunean.
* Datuak: Q65215946
# Barolo (ardoa)

Barolo, piemonteraz Bareul, Italiako Piemonte eskualdeko ardo gorri mota bat da. Nebbiolo mahatsez ekoitzia dago eta Italiako ardo mota garrantzitsuenetako bat da.

## Ikus gainera

* Italiako gastronomia
* Datuak: Q808584
* Multimedia: Barolo (wine) / Q808584
# Berto Romero

Berto Romero (Cardona, Bartzelona, 1974ko azaroaren 17a- ) umorista, irratiko esatari eta telebistako aurkezle kataluniarra da. El Cansancio antzerki taldearen kide da.

## Lanak
### Antzerkia

* Historias del cantautor paródico y su embarrenamiento precoz
* El desafío de los hombres medianos
* La apoteosis necia (2007)

### Internet

* Grandes obras de la literatura universal (2007)
* Conversaciones con Leonardo da Viola (2007)

### Irratia

* La taverna del llop, El crític total ataleko kolaboratzailea (2002, Ràdio 4)
* Ultimàtum a la Terra (2003, Ràdio 4)
* Una mala tarda la té qualsevol (2004, Ràdio 4)
* L'incident Kàplan (2005, Ràdio 4)
* Ramón (2005, interneten bidez)
* El ombligo de la luna, Cuarto Menguante ataleko kolaboratzailea (2006, RNE 1)
* El matí i la mare que el va parir, kolaboratzailea (2007, Ràdio Flaixbac)

### Liburuak

* Cero estrellas (2008). Xavi Tribórekin. Ediciones El Bronce. ISBN 84-8453-183-X
* Zero estrelles (2008). Xavi Tribórekin. Angle Editorial. ISBN 84-96970-38-0

### Telebista

* El gran què (2007, TV3)
* Que no surti d'aquí, monologuista (2007, 8tv)
* Buenafuente (2007, LaSexta)

### Zinea

* Sotano (laburmetraia, zuzendaria: Jon Cortegoso, 2008)

## Kanpo loturak

* (Gaztelaniaz) Buenafuente telebistako programaren webgune ofiziala
* (Gaztelaniaz) Bertoren webgune ofiziala
* (Gaztelaniaz) El Cansancio antzerki taldearen webgune ofiziala
* (Gaztelaniaz) El Cansancio taldearen MySpacea
* Datuak: Q371607
* Multimedia: Berto Romero / Q371607
# Bertiz

Bertizko Jaurreria Oieregiko auzo bat da, Bertizaranako udalerrian.

## Klima

Aukeratu beheko zatian urte-tarte bat, urte horiek goian xehetasun handiagoz ikusteko.
Ikusi edo aldatu datu gordinak.

## Ikus, gainera

* Bidasoan gora liburua

## Kanpo estekak

* Datuak: Q2899386
# Bertizilo

Botanikan, bertiziloa, zurtoin batetik maila berean irteten diren hiru (edo gehiago) adar, hosto edo beste organo batzuk osatutako taldeari deritzo.
Hostoak, landare gehienetan, zurtoinaren inguruko oso espiral luzatu bat jarraituz hazten dira, nabaritzen zaila dena, kasu honetan, bere kokapena, alternoa bezala deritzolarik. Batzuk, baina, hosto bertizilatuak dituzte, hau da, bertiziloetan jarriak.
Kokapen hau, beste alde batetik, angiospermen loreen organoak eratzen dituzten ebolutiboki aldatutako hostoen ohikoena da.

## Kanpo estekak

* Datuak: Q937039
* Multimedia: Whorl (botany) / Q937039
# Bertizko lorategi botanikoa

Bertizko lorategi botanikoa Bertizko jaurerriko natura parkearen barruan dagoen 4 hektareako lorategi botanikoa. Haritzak eta pagoak dituen natura parkeak 2.040 hektarea ditu Bertizaranako Oieregi auzoan, Bidasotik gertu.

## Ezaugarriak

Bertara Iruñetik ailegatzeko, N-121-A errepidea hartu behar da, Irungo norabidean. 11 kilometroko mendi-bide zeharkatu ondoren 830 metroko altueran dagoen Aizkolegi jauregira helduko da. Jaurerriak klima epela eta euritsua du (urtero ia 2.000 litro).
1847an eraiki eta 1905ean zabaldu zuten. 1949an Nafarroako Gobernuari eman zioten eta 1984an parke natural izendatu zuten. Tenientetxea baserrian parkearen Ingurumen Interpretazioko Zentroa dago.

## Landareak

Lorategi botanikoak mundu osoko 126 espezie ditu. Klima epel eta subtropikalekoak baditu, tartean kameliak, palmondoak, taxodium distichum izeneko altzifrea, araukaria, ginkgoa, likidanbarra, banbu espezie batzuk eta igebelarrak.

## Ikus gainera

* Pedro Ziga Maio

## Erreferentziak

* ↑ www.turismo.navarra.es. Bertizko Jaurerria. .
* ↑ turismo.navarra.com: Parque Natural del Señorío de Bértiz
* ↑ Muñoyerro, Iñigo. (2007-6-13). «El hayedo del Señorío de Bertiz» El Correo.
* ↑ www.parquedebertiz.es. Lorategi Historikoa. .

## Kanpo estekak

* Bertizko Jaurerria Natur Parkearen webgune ofiziala
* Datuak: Q2721720
* Multimedia: Lordship Bertiz Natural Park / Q2721720
# Bertiolo

Bertiolo Italiako udalerri bat da. Udineko probintzian kokatuta dago, Friuli-Venezia-Julia eskualdean. 2.355 biztanle ditu, 26,07 kilometro koadroko azaleran banatuta.

## Mugakideak

Bertiolok honako udalerri hauekin egiten du muga:
Codroipo Lestizza Rivignano Teor $^{(en)}$ Talmassons Varmo

## Kanpo estekak

* Datuak: Q53225
* Multimedia: Bertiolo / Q53225
# Bertizko Naturaren Interpretazio Zentroa

Bertizko Naturaren Interpretazio Zentroa Bertizko jaurerrian dauden natura aberastasunak azaltzeko zentro bat da. Bertizko jaurerria Baztandik gertu dago, eta Oieregiko udalerrian, eta Nafarroa Garaiko lehenengo natur parkea da 1984. urteaz geroztik. Parkeko sarreran lorategi botaniko eder eta erromantikoa dago. Bertan, Tenientetxea baserria dago, eta hortxe kokatzen da Naturaren Interpretazio Zentroa.

## Kanpo estekak

* Nafarroako Turismo ataria
# Bertioga

Bertioga Brasilgo udalerri bat da, São Pauloko estatuan kokatua. 64.188 biztanle ditu 490,148 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q828319
* Multimedia: Bertioga / Q828319
# Bertizko zedroa

Bertizko zedroa Nafarroako Bertizko Jaurerrian dagoen Libanoko zedro erraldoi bat da. 1991an Nafarroako Monumentu Naturala izendatua izan zen, hain zuzen ere, 27.a.

## Kokalekua

Bertizko Natur Parkearen aparkalekuaren ondoan dago, Bertizarana udalerriko Oieregi herrian.

## Ezaugarriak

Cedrus libani A. Richard esaten zaion espezieko zedroa da. 31 bat metro altueran eta 5,02 metroko perimetroa bular aldean ditu. 1991an Nafarroako Gobernuak apirilaren 25eko165/1991 Foru Dekretuaren bidez monumentu natural izendatu zuen.
Duela 100 urte baino gehiago landatu zen.

## Ikus gainera

* Zuhaitz apartekoak
* Monumentu naturalak
* Bertizko lorategi botanikoa
* Bertizko Jaurerria

## Kanpo estekak

* Bertizko zedroa. Bertizko Parkearen webgunea (Gaztelaniaz)
* Bertizko zedroari buruzko bideoa ikusgai. Youtube.com
* Bertizko zedroari buruzko artikulua eta irudiak irakurgai. Navarra al natural (Gaztelaniaz)
* Datuak: Q31187802
* Multimedia: Cedro de Bértiz / Q31187802
# Blenniidae

Blenido (Blenniidae) kabuxaren familiako arrainez esaten da. Azal lirdingatsua eta ezkata gutxikoa dute; buru handikoak eta luzezkak izaten dira, eskuz harrapatzeko oso gaiztoak. Ur gazitakoak dira gehienak, oso gutxi ur gezatakoak. Kabuxetan badira dozenaren bat nahiko ezagunak: kabuxa tximeleta (blennius ocellaris), ibai-kabuxa (blennius fluviatilis), etab.

## Generoak

Familiak genero haiek ditu:
* Adelotremus
* Aidablennius
* Alloblennius
* Alticus
* Andamia
* Antennablennius
* Aspidontus
* Atrosalarias
* Bathyblennius
* Blenniella
* Blennius
* Chalaroderma
* Chasmodes
* Cirripectes
* Cirrisalarias
* Coryphoblennius
* Crossosalarias
* Dodekablennos
* Ecsenius
* Enchelyurus
* Entomacrodus
* Exallias
* Glyptoparus
* Haptogenys
* Hirculops
* Hypleurochilus
* Hypsoblennius
* Istiblennius
* Laiphognathus
* Lipophrys
* Litobranchus
* Lupinoblennius
* Meiacanthus
* Microlipophrys
* Mimoblennius
* Nannosalarias
* Oman
* Omobranchus
* Omox
* Ophioblennius
* Parablennius
* Parahypsos
* Paralticus
* Parenchelyurus
* Pereulixia
* Petroscirtes
* Phenablennius
* Plagiotremus
* Praealticus
* Rhabdoblennius
* Salaria
* Salarias
* Scartella
* Scartichthys
* Spaniblennius
* Stanulus
* Xiphasia

### Bilakaera

Hona hemen generoen bilakaera:

## Erreferentziak

* ↑ Smith-Vaniz, W.F.. (2012). «Adelotremus leptus, a new genus and species of sabertooth blenny from the Red Sea (Teleostei: Blenniidae: Nemophini)» Zootaxa 3249: 39–46..
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q656955
* Multimedia: Blenniidae / Q656955
* Espezieak: Blenniidae
# Barrière Saint-Genès (Bordeleko tranbia)

Barrière Saint-Genès Bordeleko tranbiaren geltoki bat da, Bordele udalerrian dago.

## Kokapena

B linea (Bordeleko tranbia) :
* Datuak: Q7604213
* Multimedia: Barrière Saint-Genès tram stop / Q7604213
# Barrièra de París (Tolosa Okzitaniako metroa)

B linea (Tolosako metroa) :
Barrièra de París (Barrière-de-Paris, frantsesez) Tolosa Okzitaniako metroaren geltokia da, Tolosa Okzitania udalerrian kokatuta dagoena, avenue des Minimes eta boulevard Pierre et Marie Curie artean hain zuzen.
Geltokia 2007ko ekainaren 30an ireki zen, Tolosa Okzitaniako metroaren linea Bòrdaroja eta Ramonvila arteko luzapenarekin.

## Sarbideak

* Avenue des Minimes
* Boulevard Pierre et Marie Curie
* Boulevard Silvio Trentin

## Historia

2007ko ekainaren 30an ireki zen Barrièra de París geltokia.

## Geltokia

* Alboko nasa, jaitsiera eskuinetik
* ←    Minimes-Claudi Nougaròu eta Ramonvilaraino
* La Vaca eta Bòrdarojaraino →
* Alboko nasa, jaitsiera eskuinetik

## Konexioak
### Hiriko busa

Geltokia 15 29 41 110 eta Stade Ernest-Wallon linearekin konekta da.

### Hiriarteko busa

Geltokia Arc-en-Ciel sarearen 351, 352, 372, 377 eta 848 linearekin konekta da.

## Irudiak

* Korridorea
* Eskailerak
* Artelana, korridorean
* Geltokiko sarrera

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).

## Ikus, gainera

* Tolosa Okzitaniako metroa
* B linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q2885652
* Multimedia: Barrière de Paris (Toulouse metro) / Q2885652
# Barrière du Médoc (Bordeleko tranbia)

Barrière du Médoc Bordeleko tranbiaren geltoki bat da, Bordele udalerrian dago.

## Kokapena

D linea (Bordeleko tranbia) :
* Datuak: Q98573101
# Barrmill (Iparraldeko Ayrshire)

Barrmill, Eskoziako udalerri txiki bat da, Iparraldeko Ayrshire konderrian.

## Kanpo estekak

* Datuak: Q4863782
* Multimedia: Barrmill / Q4863782
# Barripper

Barripper, Ingalaterrako Kornualles konderriko herri bat da.

## Kanpo estekak

* Datuak: Q4863764
* Multimedia: Barripper / Q4863764
# Barristan Selmy

Ser Barristan Selmy edo Barristan Kementsua, George R. R. Martin idazlearen A Song of Ice and Fire eleberri saileko eta Game of Thrones telesaileko pertsonaia bat da, azken horretan Ian McElhinney aktoreak antzeztu zuen.
Robert Baratheon erregearen Errege Zaindarien buru nagusia izana, bai eta Zazpi Erresumetako zaldun hobenetakoa ere. Ususrpatzailearen Gerran Targaryen etxearen alde borrokatu izan arren, Robert Baratheonek barkatu egingo du eta Errege Zaindarien buru izendatu.
Fisikoki jada urtetan sartutako gizona izan arren, itxura erakargarria eta sasoikoa mantentzen du. Daenerys Targaryen gerlari gisa zerbitzatuko du.
# Barritzen

Barritzen Espainiako Alderdien Legea onartu ondoren Etxebarrin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 173 izan ziren boto nuluak, emandako botoen %3,77.

## Ikus, gainera

* Espainiako Alderdien Legea

## Kanpo estekak

* Datuak: Q12254800
# Barro

Barro Galiziako Pontevedrako probintzian dagoen Pontevedrako eskualdean eskualdeko udalerria da.

## Parrokiak

* Agudelo (San Martiño)
* Barro (San Breixo)
* Curro (Santa María)
* Perdecanai (Santa María)
* Portela (San Mamede)
* Valiñas (Santo André)

## Herritar ezagunak

* Ángel Amor Ruibal, pentsalaria (1869-1930)
* Adolfo Caamaño, idazlea (1959)

## Kanpo estekak

* (Gaeleraz) (Gaztelaniaz) Barroko udal webgunea
* Datuak: Q1645010
* Multimedia: Barro (Spain) / Q1645010
# Barro (Ceará)

Barro Brasilgo udalerri bat da, Ceará estatuan kokatua. 19.381 biztanle ditu 711,887 km²ko eremuan.

## Ikus, gainera

* Ceará

## Kanpo estekak

* Datuak: Q2028645
* Multimedia: Barro (Ceará) / Q2028645
# Birjinal

    Artikulu hau musika-tresnari buruzkoa da; sexu-harremanik izan ez duen pertsona gaitzat duena beste hau da: «Birjintasun»
Birjinala, klabizenbalo edo espineta mota bat da, baina txikiagoa, forma ezberdinekoa (laukizuzen edo luzanga), eta, musika tresna osoan zehar, ez mutur batean, teklatu bakarra duena. XX. mendean birsortua izan da, antzinako musika jotzeko.
Herbehereetan hedatu zen, 1500 urtearen inguruan, eta Erresuma Batuan 1600ean. Bere hariak, teklatuarekiko paraleloan zihoazen, edo, batzuetan, diagonalean.
Izena, latinezko virgatik dator, makila esan nahi duena. Latinezko virginalisetik ere etor liteke (birjina), oro har, neskatxek jotakoa zela adieraziko luzkeena; aldiz, gaur egun, izena Erregina Birjinagandik zetorrela zioen teoria baztertua izan da, tresna, honen aurretik ezagutzen baitzen birjinal bezala.
Italierazko spinetto edo espineta hitza, birjinalari, zein hegazti hego forma duen antzerako musika tresna bati erreferentzia egiteko erabiltzen da.

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q922337
* Multimedia: Virginals / Q922337
# Birjina uharteak

Birjina uharteak Karibe itsasoan dagoen uhartedia da. Uhartedia bitan zatituta dago: alde batetik, uharte batzuk Erresuma Batuaren kontrolpean daude (Birjina uharte britainiarrak) eta bestetik, beste batzuk Estatu Batuen kontrolpean (Birjina uharte amerikarrak).
Birjina uharteak ikusi zuen lehendabiziko europarra Kristobal Kolon izan zen 1493ko bere bigarren bidaian. Honek Santa Ursula y las Once Mil Vírgenes (Santa Urtsula eta hamaika mila birjinak euskaraz) izena jarri zien, gero bakarrik Las Vírgenes (Birjinak) izango zena.
Uharteetan arawak, karibe eta cermic amerindiarrak bizi ziren, 1493an Kristobal Kolonek uhartedia ikusi eta izena jarri zirenean. Gero, europarrek Afrikatik ekarritako esklaboez bete zuten uhartedia azukre eta tabako landatzeko.
Politikoki ezberdinak izan arren, badaude uhartedi osoko "ohitura" batuak, adibidez, ezkerretik gidatzea edo estatubatuar dolarra txanpon ofizialatzat edukitzea.
Gertuko Puerto Ricoko Vieques eta Culebra uharteek, turismoa bultzatzeko asmotan, bere buruei Birjina uharte espaniarrak izena eman zieten. Baina, berez, ez dira Birjina uharteen zati bat.

## Ikus, gainera

* Birjina uharte amerikarrak
* Birjina uharte britainiarrak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q26262
* Multimedia: Virgin Islands / Q26262